open-index/open-wikipedia-markdown huggingface dataset:
SKS 37. ekspedīcija

**SKS 37. ekspedīcija** (*Экспедиция МКС-37*; *Expedition 37* jeb *ISS-37*) bija Krievijas, ASV un Itālijas kosmonautu pastāvīgā ekspedīcija Starptautiskajā kosmosa stacijā (SKS) no 2013. gada septembra līdz novembrim.

## Apkalpe

Atšķirībā no iepriekšējām ekspedīcijām, kad vecākā apkalpe atgriežas uz zemes un tad pēc dažām nedēļām stacijā ierodas jauna, šoreiz jaunā apkalpe ieradās vairākas dienas pirms vecās apkalpes aizlidošanas. Tas bija saistīts ar to, ka pirmoreiz vēsturē kosmosā nogādāta olimpiskā lāpa (bez iedegtas uguns) 2014. gada ziemas olimpiskajām spēlēm. Kosmosa kuģis *[[Sojuz TMA-11M]]* SKS ieradās .  9. novembrī lāpa iznesta atklātā kosmosā. 10. novembrī *[[Sojuz TMA-09M]]* atvienojās no stacijas un 11. novembrī nolaidās uz zemes, līdzi vesdams olimpisko lāpu.
Tādējādi trīs dienas stacijā uzturējās deviņi kosmonauti (kopā ar *Sojuz TMA-11M* apkalpi Mihailu Tjurinu, Ričardu Mastrakjo un Koiči Vakatu).

## Ārējās saites
* 37. ekspedīcija NASA mājas lapā  
* 36./37. ekspedīcija Energija mājas lapā  
* 37./38. ekspedīcija Energija mājas lapā
Bēlene

**Bēlene** () ir pilsēta Vācijā, Saksijas zemē, Leipcigas apriņķī. Pilsēta atrodas Neizēnlandes ezeru apvidū, kurā bijušie brūnogļu ieguves karjeri tiek pārvērsti mākslīgos ezeros.

## Vēsture
Pilsēta rakstos pirmoreiz pieminēta 1353. gadā. 20. gadsimta divdesmitajos gados pilsētas apkaimē sākta brūnogļu ieguve. Otrā pasaules kara gados pie pilsētas bija rūpnīca, kas no brūnoglēm ražoja sintētisko degvielu.

## Atsauces

## Ārējās saites
Borna

**Borna** () ir pilsēta Vācijā, Saksijas zemē, Leipcigas apriņķa centrs. Pilsēta atrodas Neizēnlandes ezeru apvidū, kurā bijušie brūnogļu ieguves karjeri tiek pārvērsti mākslīgos ezeros.

## Vēsture
Pilsēta rakstos pirmoreiz minēta 1251. gadā. 1885. gadā pilsētā izcēlās zirgu slimības epidēmija. Slimības ierosinātājs mūsdienās pazīstams pilsētas vārdā kā borna vīruss. 20. gadsimta divdesmitajos gados pilsētas apkaimē sākta brūnogļu ieguve. VDR laikā pie pilsētas atradās Padomju armijas tanku divīzijas bāze. Pilsētas industrializācija sakrita ar lignīta ieguves sākumu ap 1800. gadu. Lignīta rūpniecība reģionā bija dominējoša līdz pat nesenam laikam.

## Atsauces

## Ārējās saites
Brandisa

**Brandisa** () ir pilsēta Vācijā, Saksijas zemē, Leipcigas apriņķī.

## Vēsture
Pilsēta rakstos pirmoreiz minēta 1121. gadā. Otrā pasaules kara laikā pie pilsētas atradās kara aviobāze, kurā bāzējās *[[Messerschmitt Me 163]]* (iznīcinātāji ar raķešu dzinējiem) lidmašīnas. Pēc kara tajā atradās padomju kara aviācija.

## Ekonomika
Bijušajā kara aviācijas bāzē ierīkota saules elektrostacija (*Solarkraftwerk Waldpolenz*) – 2013. gadā lielākā šāda veida elektrostacija pasaulē.

## Cilvēki
Brandisa ir Vidzemes garīdznieka un pedagoga Augusta Albanusa (*August Albanus*, 1765-1839) dzimtā pilsēta.

## Atsauces

## Ārējās saites
Rutku sala

thumb|260px|Rutku sala un apkārtējās salas 1937. gada Rīgas kartē.
**Rutku sala**, arī **Iļķēnsala** (), ir bijusī sala Daugavā. Pastāvējusi vismaz līdz 1937. gadam, tagad Kundziņsalas ziemeļaustrumu daļa. Tā atradās lejup pa Daugavas straumi 7,5 kilometru attālumā no Rīgas centra.

## Nosaukumi
Rutku salu sauca arī par Iļķēnsalu, 1909. gadā tā dēvēta par Hilkensalu un Vilksalu. Atsevišķos avotos salu dēvēja arī par Siena salu, atsaucoties uz 17. gadsimta Dubosa ciemu. 1936. gada Ernsta Plates Rīgas kartē tā nosaukta par Lielo Iļķeniešu salu.

## Vēsture

Iļķēnsalas dzimtīpašumu 1593. gadā izveidoja tā laika Livonijas lielhercogs, Polijas-Lietuvas valdnieks Sigismunds III Vāsa, kas to piešķīra savam sekretāram, humānistam un pirmās Rīgas grāmatspiestuves izveidotājam Rīgas pilsētas rātes sekretāram jeb sindikam (*Syndikus der Stadt*), tiesībzinātniekam, notāram Dāvidam Hilhenam (1561-1610).

1782. gadā Iļķēnsalas muižas dzimtskungs bija Vācu nācijas Svētās Romas impērijas valstsgrāfs Ernsts Reinholds fon Mengdens. 1802. gada 24. janvārī kolēģijas asesors barons Frīdrihs Mengdens par 95 tūkstošiem Krievijas rubļu Iļķēnsalas muižu kopā ar Carnikavas muižu uz desmit gadiem ieķīlāja un vēlāk pārdeva. No 1859. gada līdz 1891. gadam uz muižas zemes kā Vidzemes guberņas Rīgas apriņķa administratīva vienība pastāvēja Iļķēnsalas pagasts.

1905. gadā Iķēnsalas muižas zemes aptvēra arī sauszemi, pašreizējā Jaunmīlgrāvī — tagadējās Rīgas—Saulkrastu dzelzceļa līnijas Daugavas pusē starp esošajām Mangaļu un Ziemeļblāzmas dzelzceļa stacijām, kā arī tagadējā Ozo golfa kluba vietu. 1915. gadā Iļķēnsalas vietā Daugavā bija Rutku sēklis.

1917. gadā Kundziņsalu (līdz ar to arī Iļķēnsalu) pievienoja Rīgas pilsētai. 1936.-1937. gada Rīgas pilsētas kartēs sala vēl joprojām ir atzīmēta kā atdalīta no Kundziņsalas.

## Atsauces
Andalusa

**Andalusa**  ( ) bija viduslaiku musulmaņu valsts, kalifāts pēc pārvaldes iekārtas, kas aptvēra pārsvarā mūsdienu Spānijas un Portugāles teritoriju. Vispārinātā nozīmē Andalusa var nozīmēt mauru pārvaldīto Pireneju pussalu laika posmā no 711. līdz 1492. gadam ar nepārtraukti mainīgām robežām, kad vairākām kristiešu karalistēm izdevās Rekonkistas kaujās pārņemt varu musulmaņu kontrolētajās zemes.

Līdz 8. gadsimta vidum Andalusa bija daļa no Umajādu kalifāta. 756. gadā Abderahmans I (Abd ar-Rahmans I ad-Dahils) pasludināja neatkarību un izveidoja Kordovas kalifātu. Jaunā kalifāta uzplaukums tika piedzīvots Abderahmana III valdīšanas laikā, kurš sevi pasludināja par jauno Rietumislāma impērijas kalifu.

711. gadā paussalā ienāca mauru iekarotāji. Kordovu par savu rezidenci izvēlējās Abderahmans I no Umajādu dinastijas un Kordova strauji attīstījās. Pilsētā bija ap 500 tūkstoši Iedzīvotāju, tā kļuva par Eiropas lielāko pilsētu.

Reģions bijis politiski vienots tikai mauru valdīšanas pirmsākumos (8. gs. sākumā) un atkārtoti Almohada valdīšanas (1159-1229) laikā.

## Etimoloģija
Pastāv vismaz divas strīdīgas versijas vārda *Al-Andalus* izcelsmei, bet visas pieņem, ka tas radies pēc Romas impērijas sabrukuma. Daži apgalvo, ka vandaļu zemes reiz arī sauktas *Vandalusija*, bet citi, ka Andalusa radusies no arābu valodas apzīmējuma mītiskajai Atlantīdai.

## Skatīt arī
* Kordovas kalifāts

## Atsauces

## Ārējās saites
Three Flavours Cornetto triloģija

**''Three Flavours Cornetto'' triloģija** ir filmu sērija, kuru radījuši režisors un scenārists Edgars Raits, scenārists un aktieris Saimons Pegs, producente Nira Parka un aktieris Niks Frosts. Filmu sērijā iekļautas trīs filmas "Šons un miroņi" (2004), "Krutie kruķi" (2007) un "Pasaules gals" (2013). Lai gan filmu sižeti nav savā starpā saistīti, filmām ir kopīgi motīvi.

## Aktieri

## Ārējās saites
* Filmas "Šons un miroņi" 
* Filmas "Krutie kruķi" 
* Filmas "Pasaules gals"
Cvenkava

**Cvenkava** () ir pilsēta Vācijā, Saksijas zemē, Leipcigas apriņķī. Pilsēta atrodas Neizēnlandes ezeru apvidū, kurā bijušie brūnogļu ieguves karjeri tiek pārvērsti mākslīgos ezeros.

## Vēsture
Cvenkava ir viena no vecākajām pilsētām Saksijā. Tā ir ievērojama agrā neolīta līniju keramikas arheoloģiskās kultūras vieta. Pati pilsēta rakstos pirmoreiz minēta 974. gadā. No 19. gadsimta pilsēta attīstījusies kā brūnogļu ieguves centrs.

## Atsauces

## Ārējās saites
Lagūna

[thumbnail|235px|Lagūna pie [Hidenzē salas Vācijas ziemeļos]]
**Lagūna** (no  — ‘ezeriņš’) ir relatīvi sekls līcis, ko no lielākas ūdenstilpes (parasti jūras vai okeāna) atdala ūdens sanesta zemes strēle, sēklis vai koraļļu rifs.

## Atsauces

## Ārējās saites
Mangaļmuiža

thumb|200px|Mangaļmuižas kungu māja 19. gadsimta beigās.
thumb|200px|Viena no ēkām bijušās Mangaļmuižas vietā mūsdienās.
**Mangaļmuiža** () bija dzimtīpašums, vēlāk **Mangaļu-Mīlgrāvja valsts muiža** tagadējā Trīsciemā, kura atradās zemēs pie Langas iztekas (tagadējās ietekas) no Ķīšezera.

## Vēsture
1682.-1683. gada Vidzemes arklu revīzijā Mangaļmuiža (*Magnushof*) minēta kā Rīgas apriņķa Daugavgrīvas draudzes novadā ietilpstoša. Šai laikā tai piederēja Mangalsala, Vecāķi, Rīnūži, Kundziņsala, Kalngale un Garciems. Muižu redukcijas laikā 1690. gadā to atsavināja par labu valstij. Mangaļmuiža, kuras lielums bija apmēram 208 hektāri un kura atradās 11 kilometrus no Rīgas centra, līdz 1762. gadam piederēja fon Numersu dzimtai, tajā dzimis ģenerālmajora Gustava fon Numersa (1715—1780) dēls Vidzemes landmaršals, landrāts Kārlis Johans fon Numerss (1757—1822). 18. gadsimta vidū to atdeva Krievijas armijas virsniekam Jēkabam Budbergam (*Jacob Friedrich von Budberg*). Mangaļmuiža ( — Magnusa sala) jeb **Meņģeles muiža** vēl 1782. gadā "ar četriem Daugavgrīvas zemniekiem" bija atdota mūža lietošanā virsnieka atraitnei Marijai Elizabetei, nākamā Krievijas ķeizara Aleksandra I skolotāja un Krievijas Impērijas ārlietu ministra Andreja Eberharda Budberga, kas dzimis Mangaļmuižā, mātei. 17.-18. gadsimtā muižai bijis barokāla plānojuma parks starp muižu un Langu. No 19. gadsimta beigām Budbergi aktīvi piedalījušies vietējā dzīvē gan Trīsciemā, gan citur. 19. gadsimta beigās tika atjaunots muižas parks, kas kļuva par publisku kultūras pasākumu vietu līdz pat 1960. gadiem (tagad iekļauts Jaunciema dabas lieguma teritorijā). Baronese Aleksandrīne Budberga 1906.-1907. gadā uz Mangaļmuižu pārcēla pašas vadīto sieviešu lauksaimniecības skolu. Pie Mangaļmuižas pēc baroneses ierosmes tika ierīkota arī pasažieru kuģīšu piestātne.

1906. gadā kara tiesa Mangaļu muižā izskatīja apsūdzību pret filantropu Augustu Dombrovski, kuru vainoja pretvalstiskā darbībā. Barons Gothards Budbergs steidzīgi sagādāja lieciniekus par labu Dombrovskim, kas viņu paglāba no nāvessoda. 1911. gadā Dombrovska dibinātā pretalkohola biedrība "Ziemeļblāzma" lūdza Vidzemes guberņas valdi slēgt Mangaļmuižai piederošo krogu muižas parkā pie Jaunciema šosejas, kurā Dombrovskis bija turēts apcietinājumā, taču lūgums tika noraidīts.

1920. gada agrārās reformas gaitā tolaik Mangaļu pagastā esošo Mangaļu-Mīlgrāvja muižu 314 ha kopplatībā atsavināja Bidbergiem un sadalīja 143 vienībās, no kurām viena bija agrākā rentes māja. Pirmā pasaules kara laikā muižas kungu māja esot nodegusi un 1935. gadā tās vietā uzbūvēta Mangaļu mežniecības ēka. Šobrīd tā ir privātīpašums. Pārējās muižas laika ēkas nojauktas 1925. gadā.

## Atsauces un piezīmes
Rejs Dolbijs

**Rejs Miltons Dolbijs** (*Ray Milton Dolby*; dzimis , miris ) bija ASV inženieris, trokšņa novēršanas sistēmas *[[Dolby NR]]* izstrādātājs. Viņš ir video magnētiskās lentes ierakstītāja līdzizgudrotājs. Dibinājis uzņēmumu *[[Dolby Laboratories]]*.

Studējis Stenforda Universitātē. 1961. gadā Kembridžas Universitātē ieguva doktora grādu. Tad viņš bija ANO tehniskais konsultants Indijā.

1965. gadā Dolbijs atgriezās Anglijā, kur dibināja uzņēmumu *[[Dolby Laboratories]]*. Viņš izgudroja elektroniskos filtrus trokšņu novēršanai, kurus varēja izmantot skaņas ieraksta un atskaņošanas sistēmās. Kinoteātriem izstrādātas stereo un telpiskas skaņas sistēmas.

## Ārējās saites
Mamudzu

**Mamudzu** (, šimaore: *Momoju*) ir Francijas aizjūras departamenta Majotas galvaspilsēta kopš 1977. gada. Tā atrodas Majotas salas austrumos, Indijas okeāna krastā. 2018. gadā Mamudzu dzīvoja 71,4 tūkstoši iedzīvotāju. Būtībā Mamudzu komūnu veido seši atsevišķi ciemati.

## Ekonomika
Mamudzu ir banka un iepirkšanās centrs. Pilsētas ekonomiskais centrs ir Place du Marche, kur atrodas banka, Air France un Ewa Air biroji un tūrisma birojs. Žurnāla Jana na Leo galvenā mītne, "galvenokārt saistīta ar rakstiem par Mahoras salas sabiedrisko dzīvi", tiek publicēts Mamudzu. Ievērības cienīgi restorāni Mamudzu ir Les Terrasses, Hotel Restaurant Isijiva, Le Barfly un Mamoudzou La Kaz.

## Ārējās saites

*Official website
Renalds Seibutis

**Renalds Seibutis** (; dzimis ) ir lietuviešu basketbolists, spēlē uzbrūkošā aizsarga pozīcijā, Lietuvas basketbola izlases dalībnieks. Pašlaik (2013) pārstāv Lietuvas LKL klubu Viļņas "Lietuvos rytas".

Karjeru sācis Lietuvas līgas klubā BC Naglis, kur aizvadījis 2002.—2003. gada sezonu. Pēc tam līdz 2005. gadam spēlējis Viļņas "Sakalai" klubā. 2005. gadā uzsāka karjeru Grieķijā, kur vienu sezonu aizvadīja Pirejas "Olympiacos" klubā (Grieķijas čempionātā tika izcīnīts sudrabs), uz nākamo sezonu tika aizdots Maroussi B.C.. "Olympiacos" atgriezās uz 2007.—2008. gada sezonu, pēc tam pārcēlās uz *[[Bilbao Basket]]* klubu Spānijā (spēlēja līdz 2010. gadam). 2010.—2011. gada sezonu aizvadīja Turcijā, kur pārstāvēja *Olin Edirne Basket* klubu, taču kopš 2011. gada spēlē Lietuvas LKL klubā Viļņas "Lietuvos rytas".

2007. gada NBA draftā Seibuti otrajā kārtā ar kopējo 50. kārtas numuru izraudzījās Dalasas "Mavericks".

Lietuvas izlases sastāvā ir piedalījies  (8. vieta), 2010. gada Pasaules čempionātā (tika izcīnīta bronzas medaļa) un 2013. gada Eiropas čempionātā (sudraba medaļa).

## Ārējās saites
* Eurobasket profils
Jons Mačulis (basketbolists)

**Jons Mačulis** (; dzimis ) ir lietuviešu basketbolists, spēlē vieglā uzbrucēja pozīcijā, Lietuvas basketbola izlases dalībnieks. Pašlaik (2013) pārstāv Grieķijas basketbola līgas klubu Atēnu "Panathinaikos".

Karjeru sācis Lietuvas līgas klubā Ķēdaiņu "Nevėžis", kur aizvadīja 2004.—2005. gada sezonu. Pēc tam līdz 2009. gadam spēlējis Kauņas "Žalgiris" klubā. No 2009. līdz 2011. gadam spēlēja Milānas "Olimpia" klubā Itālijā. 2012. gadā uz diviem mēnešiem pievienojās *BC Baltai* klubam, kur spēlēja bez algas. 2011.—2012. gada sezonu noslēdza Itālijas klubā Sjēnas "Montepaschi". Kopš 2012. gada pārstāv Grieķijas basketbola līgas klubu Atēnu "Panathinaikos".

Lietuvas izlases sastāvā ir piedalījies divās Olimpiskajās spēlēs (, ), 2008. gadā Pekinā tika izcīnīta 4. vieta, 2012. gadā Londonā — 8. vieta. Tāpat startējis 2010. gada Pasaules čempionātā (tika izcīnīta bronzas medaļa) un vairākos Eiropas čempionātos (2013. gadā izcīnīta sudraba medaļa, 2007. gadā tika izcīnīta bronza).

## Atsauces

## Ārējās saites
* Eurobasket profils 
* Eirolīgas profils
Aina Renda

**Aina Renda** (; dzimusi , mirusi ) bija Krievijā dzimusi ebreju izcelsmes ASV rakstniece un filozofe. Visplašāk pazīstama kā romānu "Avots" (*The Fountainhead*, 1943) un "Atlants iztaisnoja plecus" (*Atlas Shrugged*, 1957) autore. Izveidojusi objektīvisma virzienu filozofijā.

Nākamā rakstniece dzimusi Sanktpēterburgā kā **Alise Rozenbauma** (). Augstāko izglītību ieguvusi Petrogradas Valsts universitātē sociālās pedagoģijas specialitātē. 1925. gadā izbrauca mācīties uz ASV, kur palika uz pastāvīgu dzīvi, 1931. gadā ieguva ASV pilsonību.

Ainas Rendas mēģinājumi rakstīt kinoscenārijus īpaši sekmīgi nebija. 1938. gadā Lielbritānijā tika izdota novele "Himna", pēc tam lielus panākumus guva viņas 1943. gadā izdotais romāns "Avots". 1957. gadā tika izdots viņas apjomīgais antiutopiskais romāns "Atlants iztaisnoja plecus". Vēlāk Renda pievērsās filozofijai, izveidoja objektīvisma virzienu, kas *saprātīgo individuālismu* pretstatīja kolektīvismam.

1960. un 1970. gados Renda savos dokumentālajos darbos popularizēja objektīvisma filozofiju un organizēja studentu diskusijas tādās universitātēs kā Jeila Universitāte, Prinstonas Universitāte, Kolumbijas Universitāte, Hārvarda Universitāte un Masačūsetsas Tehnoloģiju institūts.

Mirusi 1982. gadā.

## Ārējās saites

* Ainas Rendas institūts
Andris Siksnis

**Andris Siksnis** (dzimis  Rīgā) ir bijušais latviešu hokejists, kreisās malas uzbrucējs. Pašlaik (2019) Siksnis pārstāv Latvijas čempionāta komandu HK MOGO.

## Spēlētāja karjera
Karjeru Siksnis sāka 2009.—10. gada sezonā Latvijas hokeja līgas kluba SK Rīga/Profs 18 rindās. 2011.—12. gada sezonā uzbrucējs sāka spēlēt Krievijas Jaunatnes hokeja līgas kluba HK Rīga sastāvā.

2013.—14. gada KHL sezonā vairākkārt tika izsaukts uz Rīgas "Dinamo" komandu. Tās sastāvā Siksnis debitēja 2013. gada 21. septembra spēlē pret Podoļskas "Vitjaz", kurā "Dinamo" izcīnīja uzvaru ar 6:1. Kopumā sezonas gaitā Siksnis "Dinamo" rindās aizvadīja četras spēles.

Vasarā hokejists pievienojās Latvijas čempionāta komandai Rīgas "Prizma". Sezonu hokejists iesāka veiksmīgi, novembrī tiekot izsaukts uz Latvijas izlases treniņnometni (nevienu spēli gan Siksnis tās rindās neaizvadīja). Novembra sākumā uzbrucējs pievienojās Austrijas Otrās līgas klubam *[[EHC Lustenau]]*.

Spēlējis 2013. gada Pasaules čempionātā junioriem.

## Karjeras statistika
### Klubu statistika

## Ārējās saites
Mants Kalnietis

**Mants Kalnietis** (; dzimis ) ir lietuviešu basketbolists, spēlē saspēles vadītāja pozīcijā, Lietuvas basketbola izlases dalībnieks. Pašlaik (2021) pārstāv Lietuvas Basketbola līgas klubu Kauņas "Žalgiris".

Karjeru sācis Lietuvas līgas klubā Kauņas "Žalgiris", kur spēlēja laikā no 2006. līdz 2012. gadam. Šajā laikposmā četras reizes kļuvis par Lietuvas čempionu, kā arī uzvarējis BBL. 2012. gadā pievienojās Krievijas Profesionālās basketbola līgas klubam Krasnodaras "Lokomotiv-Kuban".

Lietuvas izlases sastāvā ir piedalījies  (8. vieta), divos Pasaules čempionātos (2010. gadā tika izcīnīta bronzas medaļa), kā arī vairākos Eiropas čempionātos (2013. gadā izcīnīta sudraba medaļa).

## Ārējās saites
* Eurobasket profils
Geithaina

**Geithaina** () ir pilsēta Vācijā, Saksijas zemē, Leipcigas apriņķī.

## Vēsture
Geithaina rakstos pirmoreiz minēta 1186. gadā.

## Atsauces

## Ārējās saites
Orb-D1

***Orb-D1*** (***Orbital Sciences COTS Demonstration Mission***) jeb ***Cygnus 1*** bija ASV uzņēmuma *[[Orbital Sciences Corporation|Orbital Sciences]]* bezpilota kravas kosmosa kuģa *[[Cygnus (kosmosa kuģis)|Cygnus]]* pirmais izmēģinājumu lidojums.
Misijas mērķis bija demonstrēt *Orbital* spēju veikt kravas apgādes misiju un, ja izmēģinājumi noritētu veiksmīgi, tas tiktu saslēgts ar Starptautisko kosmosa staciju (SKS). Kosmosa kuģi palaida 2013. gada 18. septembrī. 29. septembrī *Cygnus* saslēdzās ar SKS.

## Derīgā krava
Kosmosa kuģa hermētiskajā nodalījumā atradās aptuveni 700 kg kravas: pārtika un rezerves daļas stacijas iekārtām.

## Lidojuma gaita
*Cygnus* tika palaists  14:58:02 UTC ar nesējraķeti *[[Antares 110]]* no Vidusatlantiskā reģionālā kosmoporta (*MARS*) starta laukuma *LP-0A*. Šis bija otrais un pēdējais raķetes *Antares* versijas *Antares 110* lidojums.
Pēc atdalīšanās no raķetes *Cygnus* izvērsa tā saules bateriju paneļus un veica sākotnējās pārbaudes.

Nākamajās dienās orbītā tas pacēla orbītas augstumu, pietuvojoties stacijai, kā arī veica pirmos demonstrācijas manevrus, lai pārbaudītu spēju veikt ārkārtas izvairīšanās operācijas.

22. septembrī *Cygnus* bija paredzēts veikt tuvošanās manevrus un savienoties ar SKS. Sakaru seansā ar staciju kosmosa kuģa dators saņemtajos datos atrada neatbilstības, tādēļ tuvošanās operācijas tika atliktas. Tuvās darbības operācijām *Cygnus* izmanto Japānā izstrādāto sakaru sistēmu *PROX*, lai ar staciju apmainītos ar navigācijas datiem.

Nākamo saslēgšanās mēģinājumu tika nolemts veikt 24. septembrī. Tad nolēma to atlikt līdz 28. septembrim, lai būtu papildu laiks sagatavoties tuvošanās operācijām un pa šo laiku 26. septembrī ļautu saslēgties ar staciju kosmosa kuģim *[[Sojuz TMA-10M]]*. 29. septembrī *Cygnus* beidzot pietuvojās SKS. Kosmosa kuģi ar stacijas manipulatoru, kur vadīja Luka Parmitāno un Karena Nīberga, satvēra 11:00 UTC. Tad to pārvietoja uz Harmony moduļa pret Zemi vērsto pieslēgvietu. Saslēgšanās mehānisms tika iedarbināts 12:44 UTC.

22. oktobrī ar manipulatoru *Canadarm2* *Cygnus* tika atvienots no *Harmony* moduļa un 11:31 UTC palaists brīvā lidojumā.
23. oktobrī tas tika novadīts no orbītas. Dzinēji bremzēšanas manevram iedarbināti 17:41 UTC. Tad tas iegāja atmosfērā un sadega virs Klusā okeāna.

## Atsauces

## Ārējās saites
* Orb-D1 COTS Demonstration Mission Orbital
Permutācija

thumb|150px|Trīs bumbu sešas permutācijas
**Permutācija** ir galīgas kopas visu elementu sakārtojums. Permutāciju var definēt arī kā variāciju skaitu no *n* elementiem pa *n* elementiem. Parasti permutācijas pēta kombinatorikā.

Nesakārtotai kopai {1,2,3} ir sešas permutācijas (sakārtotas kopas): (1,2,3), (1,3,2), (2,1,3), (2,3,1), (3,1,2) un (3,2,1). Tāpat vārda anagramma ir permutācijas piemērs. *N* elementu permutācijas aprēķina šādi —  —, ko īsāk pieraksta ar faktoriāla palīdzību: "*n*!":

:P_n = A^n_n = n \cdot (n-1) \cdot (n-2) \cdot \ldots \cdot 1 = n!.

Ja elementi kopā atkārtojas, tad permutācijas no *n* elementiem pa *k* elementiem var aprēķināt šādi: *n<sup>k</sup>*.

## Skatīt arī
* Faktoriāls

## Ārējās saites

* ''Encyclopedia of Mathematics'' šķirklis
Stefānija Belmondo

**Stefānija Belmondo** (; dzimusi ) ir bijusī itāļu distanču slēpotāja.

Piedalījusies piecās Olimpiskajās spēlēs (, , , , ). Kopumā izcīnījusi desmit olimpiskās medaļas, no kurām divas ir zelta (1992. gadā Albērvilā izcīnījusi 30 km distancē un 2002. gadā Soltleiksitijā — 15 km distancē). Viņa kļuva par otro sievieti, kas ziemas olimpiskajās spēlēs izcīnījusi vismaz desmit medaļas (pirmā bija Raisa Smetaņina) un joprojām ir otrā medaļām bagātākā.

Ar panākumiem startējusi arī Pasaules čempionātā, kur izcīnījusi 13 medaļas, no kurām četras ir zelta. Pasaules kausa izcīņā ir izcīnījusi uzvaru 1996.—1997. gada sezonas kausu sprinta ieskaitē, lielajā kopvērtējumā vairākkārt ir izcīnījusi otro vietu (1991, 1992, 1997, 1999). Ar uzvaru 23 Pasaules kausa posmu distancēs viņa ir ceturtā uzvarām bagātākā sportiste (tāpat 66 reizes finišējusi pirmajā trijniekā un 128 — pirmajā desmitniekā).

 Belmondo iededza olimpisko lāpu.

## Sasniegumi
### Olimpiskās spēles

## Ārējās saites

* ''Olympic.org'' profils
Maskavas VVS MVO

**Maskavas VVS MVO** bija hokeja komanda, kas pastāvēja no 1945. līdz 1953. gadam un spēlēja PSRS čempionātā hokejā, no 1951. līdz 1953. gadam izcīnot arī trīs PSRS čempiones titulus.

Tā tika izveidota 1945. gadā pēc Josifa Staļina pavēles. Par komandas aizbildni kļuva viņa dēls Vasilijs Staļins. 1946.—47. gada sezonā hokeja komanda sāka spēlēt PSRS čempionātā. Tās spēlējošais treneris bija Anatolijs Tarasovs. No 1949. līdz 1953. gadam komanda spēlēja Vsevolods Bobrovs.

1950. gada 7. janvārī komanda devās uz Čeļabinsku un netālu no Sverdlovskas cieta aviokatastrofā, kurā gāja bojā visi lidmašīnā esošie komandas locekļi, tostarp divi latviešu hokejisti Harijs Mellups un Roberts Šūlmanis.

Par spīti aviokatastrofai, komanda aizvadīja nākamo spēli. Vasīlijs Staļins panāca, ka viņa tēvs par aviokatastrofu neuzzina.

## Ārējās saites
* Komandas eliteprospects.com profils
Grimma

**Grimma** () ir pilsēta Vācijā, Saksijas zemē, Leipcigas apriņķī pie Muldes upes.

## Vēsture
Grimma dibināta 1170. gadā. Dažkārt bijusi Meisenes markgrāfu un Saksijas kūrfirstu rezidences pilsēta. VDR laikā pie pilsētas atradās Padomju armijas kara bāze. Cietusi 2002. gada Eiropas plūdos, kad tika aizskalots 18. gadsimtā celtais tilts pār Muldi. 2012. gadā tas atjaunots, bet 2013. gada plūdos atkal aizskalots.

## Izglītība, kultūra, tūrisms un sports
Pilsēta atrodas vēsturiskā apbūve - 1442. gadā celtais rātsnams, 1550. gadā dibinātā skola, pils.

## Cilvēki
Grimma ir Saksijas hercoga Albrehta Drosmīgā (*Albrecht der Beherzte*, 1443-1500) un aktiera Ulriha Mīes (*Ulrich Mühe*, 1953-2007) dzimtā pilsēta.

1523. gada 4. aprīlī no Marietronas klostera, kas atradās pie Grimmas, izbēga grupa mūķeņu, kuru starpā bija Mārtiņa Lutera nākamā sieva Katarīna fon Bora (*Katharina von Bora*, 1499-1552). 17. gadsimtā vietējā skolā mācījās baznīcas mūzikas autors Pauls Gerharts (*Paul Gerhardt*, 1607-1676) un jurists Samuels fon Pūfendorfs (*Samuel von Pufendorf*, 1632-1694), bet 18. gadsimta beigās - Vidzemes garīdznieks un pedagogs Augusts Albanuss (*August Albanus*, 1765-1839).
1932. gadā dzimtas īpašumā Grosbotenē apglabāta urna ar Vilhelma Ostvalda pelniem.

## Atsauces

## Ārējās saites
Juris Reps

**Juris Reps** (dzimis  Rīgā) ir bijušais latviešu hokejists un hokeja treneris.

Spēlētāja karjeras laikā spēlējis uzbrucēja pozīcijā. Laikā no 1958. līdz 1962. gadam spēlējis "Daugavas stadiona komandā", pēc tam (līdz 1967. gadam) "Daugavā", turpmākos deviņus gadus bijis Maskavas "Dinamo" spēlētājs, kā sastāvā izcīnījis trīs PSRS čempionāta sudraba medaļas un četras bronzas medaļas. Laikā no 1978. līdz 1981. gadam spēlējis Rīgas "Dinamo" sastāvā, pēc tam spēlējis "Ķekavā", "Vecmeistarā". Laikā no 1969. līdz 1970. gadam spēlējis PSRS izlasē.

Pēc hokejista karjeras beigām kļuvis par hokeja treneri.

## Ārējās saites
Tims Brents

**Tims Brents** (; dzimis ) ir bijušais kanādiešu hokejists, centra uzbrucējs. Karjeras laikā aizvadījis 207 spēles Nacionālajā hokeja līgā. Karjeras nogalē divas sezonas aizvadīja Kontinentālajā hokeja līgā, 2014. gadā kopā ar Magņitogorskas "Metallurg" izcīnot Gagarina kausu.

## Spēlētāja karjera
Pēc vairākām OHL kluba *[[Toronto St. Michael's Majors]]* rindās aizvadītām sezonām, profesionāļa karjeru Brents sāka 2004.—05. gada sezonā Amerikas hokeja līgas kluba Sinsinati "Mighty Ducks" rindās, taču 2005.—06. gada sezonā spēlēja jaunajā Anahaimas "Ducks" fārmklubā Portlendas "Pirates". 2006.—07. gada sezonā uzbrucējs debitēja NHL, "Ducks" rindās aizvadot 15 spēles.

2007. gada jūnijā Brents tika aizmainīts uz Pitsburgas "Penguins" rindām, tās sastāvā nākamajā sezonā laukumā izejot gan tikai vienā spēlē, pārējo laiku aizvadot Skrentonas "Penguins" vienībā. 2008.—09. gada sezonā Brents aizvadīja divas spēles Čikāgas "Blackhawks" rindās, taču 2009. gada vasarā noslēdza viena gada līgumu ar Toronto "Maple Leafs".

2009.—10. gada sezonā "Maple Leafs" sastāvā Brents laukumā izgāja vienā spēlē, taču 2010. gada vasarā uzbrucējs spēja sevi pierādīt komandas treniņnometnē, 2010.—11. gada sezonu jau pilnībā aizvadot Toronto komandā, 79 spēlēs izceļoties ar 20 (8+12) rezultativitātes punktiem. 2011. gada vasarā Brents noslēdza divu gadu līgumu ar Karolīnas "Hurricanes", tās sastāvā tos arī aizvadot.

2013.—14. gada sezonu uzsāka KHL klubā Ņižņijnovgorodas "Torpedo", taču sezonas gaitā tika aizmainīts uz Magņitogorskas "Metallurg" rindām. Sezonas izskaņā kopā ar "Metallurg" izcīnīja Gagarina kausu, finālsērijā ar 4—3 pārspējot Prāgas "Lev". 2015. gada jūlijā noslēdza viena gada līgumu ar Filadelfijas "Flyers", taču sezonu aizvadīja tās AHL fārmklubā.

Kanādas hokeja izlases rindās spēlējis 2007. gada Špenglera kausa izcīņā, kā arī 2004. gada Pasaules čempionātā junioriem.

## Ārējās saites
Fenantrēns

**Fenantrēns** (C14H10) ir policikliskais aromātiskais ogļūdeņradis, kas pieder pie tricikliskajiem arēniem (sastāv no trim savienotiem benzola gredzeniem). Tie ir savienoti angulāri kondensētu (leņķī izvietotu, atšķirībā no antracēna) ciklu veidā. Nosaukums "fenantrēns" ir veidots no terminiem "fenilgrupa" un "antracēns". Fenantrēns nelielos daudzumos ir atrodams cigarešu dūmos un saules gaismas ietekmē sakairinātā, fotosensibilizētā ādā. Fenantrēns ir bezkrāsaina cieta viela (parasti balts pulveris, kam ir zila fluorescence).

Fenantrēns gandrīz nešķīst ūdenī, bet šķīst organiskos šķīdinātājos ar zemu polaritāti, piemēram, toluolā, tetrahlorogleklī, ēterī, hloroformā, etiķskābē un benzolā.

Fenantrēnam līdzīga viela, kam  4. un 5. oglekļa atoms aizvietots ar slāpekļa atomiem, ir fenantrolīns — svarīgs kompleksveidotājs (ligands).

## Medicīnā
Fenantrēns ir pamats morfīnam, kas ir ķīmiski psihoaktīvo vielu klasē, kas sastāv no opioīdu pretsāpju līdzekļiem, klepus slāpētājiem, halucinogēniem u.c.

## Iegūšana
Fenantrēnu iegūst no akmeņogļu darvas. Akmeņogļu pirolīzes produkts kopā ar darvas ūdeni veido koksēšanā radušos gaistošu vielu kondensātus. Akmeņogļu darvu destilē, no frakcijām izdala atsevišķas vielas — benzolu, fenolu, naftalīnu, antracēnu, pirēnu u.c.; to skaitā iegūst arī fenantrēnu.

Fenantrēns ir arī kreozota sastāvā, un Eiropas Ķīmisko vielu aģentūras Riska novērtēšanas komitejas atzinumā novērtējuši to kā noturīgu, bioakumulatīvu un toksisku.

Fenantrēnu var iegūt arī fotoķīmiski no difeniletilēna (stilbēna) un tā atvasinājumiem — tās ir vielas, kam starp divām fenilgrupām ir divi ar  divkāršo saiti saistīti oglekļa atomi.
thumb|left|800px|Fenantrēna iegūšanas shēma no ''trans''-stilbēna

## Atrašanās dabā

Ravatīts ir dabisks minerāls, kas sastāv no fenantrēna. Tas ir konstatēts nelielos daudzumos dažās ogļu apakšzemes degšanas vietās. Ravatīts pieder pie nelielās organisko minerālu grupas.

## Īpašības

Fenantrēna reakcijas parasti notiek 9. un 10. pozīcijā, piemēram:
* oksidējot ar hromskābi, rodas fenantrēnhinons;
* reducējot ar ūdeņraža gāzi un Reneja niķeli, iegūst 9,10-dihidrofenantrēnu;
* elektrofilā aromātiskā aizvietošana ar bromu — veidojas 9-bromfenantrēns;
* aromātiski sulfonējot ar sērskābi  — 2- un 3- fenantrēnsulfonskābe;
* ozonējot rodas difenilaldehīds.

Lai iegūtu citus izomērus, nepieciešams oksidēt attiecīgos  fenantrēna dioksiatvasinājumus vai diaminoatvasinājumus.

Balstoties uz Klāra likumu, fenantrēns ir stabilāks nekā tā lineārais izomērs antracēns. Tas izskaidrojams ar tā saucamās ūdeņraža-ūdeņraža  saites veidošanos starp 4. un 5. ūdeņraža atomiem.

## Atsauces

## Ārējās saites
Boļšoj

**Ledus pils "Boļšoj"** () ir daudzfunkcionāla halle, kas atrodas Olimpiskajā parkā, Sočos, Krievijā. Arēna tika celta 2014. gada ziemas olimpisko spēļu vajadzībām. Vēl ledus hallē notika 2013. gada Pasaules U-18 čempionāts. Vien 300 metru attālumā no halles atrodas "Šaiba" ledus arēna, kas arī tika celta Olimpisko spēļu vajadzībām.

Kopš 2014. gada hallē mājas spēles aizvada Kontinentālās hokeja līgas vienība Hokeja Klubs Soči.

## Apraksts
Ledus pils "Boļšoj" celta 2014. gada ziemas olimpisko spēļu vajadzībām. Šeit norisinājās hokeja turnīrs.

Tuvumā atrodas vairāki olimpiskie objekti — kērlinga centrs "Ļedjanoj Kub", hokeja arēna "Šaiba" u. c.

Ledus hallē ir 12 000 skatītāju vietas. Aptuvenās halles "Boļšoj" izmaksas sastāda 300 miljoni ASV dolāru. Arēnas arhitekti ir Ņikita Cimbals un Aleksandrs Kņjazevs. Arēnas celtniecība ilga no 2009. līdz 2012. gadam.

## Arēnas izmantošana pēc Olimpiskajām spēlēm
Pēc 2014. gada ziemas olimpiskajām spēlēm halle tika nodota Krasnodaras novada rīcībā. Kopš 2014. gada jūlija šeit bāzējas Kontinentālās Hokeja Līgas komanda "Hokeja Klubs Soči". Arēna joprojām tiek izmantota koncertiem, sporta sacensībām, izstādēm, forumiem. 2014. gada jūnijā un jūlijā šeit notika deju konkurss "Vivat, Krievija!" ().
alt=|thumb|340x340px|Arēna "Boļšoj" no iekšpuses

## Ārējās saites
* Halles profils Soču Olimpisko spēļu mājaslapa
Milans Bartovičs

**Milans Bartovičs** (; dzimis ) ir bijušais slovāku hokejists, kreisās malas uzbrucējs, Slovākijas hokeja izlases dalībnieks. Karjeras laikā aizvadījis 50 spēles Nacionālajā hokeja līgā. Karjeras lielāko daļu pavadījis dažādos Čehijas Ekstralīgas un Kontinentālās hokeja līgas klubos.

## Spēlētāja karjera
Profesionāļa karjeru Bartovičs sāka 2000.—01. gada sezonas otrajā pusē, kad debitēja Amerikas hokeja līgas kluba Ročesteras "Americans" sastāvā. Jau nākamo sezonu "Americans" rindās uzbrucējs aizvadīja pilnībā, bet 2002.—03. gada sezonā debitēja arī NHL, aizvadot trīs spēles Bufalo "Sabres" rindās. 2003.—04. gada sezonā "Sabres" sastāvā Bartovičs aizvadīja 23 spēles. 2005. gada 24. oktobrī uzbrucējs tika aizmainīts uz Čikāgas "Blackhawks" vienību, tās sastāvā nākamsezon aizvadot 24 spēles, taču tad atgriezās Eiropā.

2006.—07. gada sezonā uzbrucējs spēlēja Zviedrijas Elitsērijas klubā Malmes "Redhawks", kā arī Šveices hokeja līgas klubā Cīrihes "Lions". 2007. gada vasarā Bartovičs pievienojās Čehijas Ekstralīgas klubam Liberecas "Bili Tygri", tās sastāvā aizvadot nākamās trīs sezonas. 2010.—11. gada sezonu uzbrucējs sāka KHL klubā Mitišču "Atlant", taču drīz atgriezās "Bili Tygri" sastāvā, tajā spēlējot līdz 2012. gada vasarai.

2012.—13. gada sezonā pievienojās KHL vienībai Bratislavas "Slovan", 2013.—14. gada sezonā kļūstot arī par komandas kapteini. "Slovan" sastāvā spēlēja līdz 2016. gada vasarai, kad pārcēlās uz Liberecas "Bili Tygri". No 2018. līdz 2020. gadam spēlēja Slovākijas Ekstralīgas vienībā Trenčīnas "Dukla", kuras sistēmā uzsāka karjeru. 2020. gada aprīļa nogalē paziņoja par karjeras beigšanu.

## Ārējās saites
Korenzālisa

**Korenzālisa** () ir pilsēta Vācijā, Saksijas zemē, Leipcigas apriņķī. Tā atrodas 14 kilometru attālumā no Bornas, 31 kilometra attālumā no Kemnicas un netālu no Čehijas robežas. 2012. gadā pilsētā dzīvoja 2 750 iedzīvotāju padarot to par vienu no mazākajām Saksijas federālās zemes pilsētām.

## Vēsture
Tā rakstos pirmoreizi ir minēta 974. gadā.

No 1942. gada 1. novembra līdz 1945. gadam pilsētā atradās bērnu nams, kuru vadīja nacistu organizācija. Bērni galvenokārt nāca no Norvēģijas, tos sākumā atveda šeit, lai vēlāk varētu nodot adopcijā uz ģimenēm, kuras ir lojālas nacistu sistēmai.

## Ārējās saites
Marklēberga

**Marklēberga** () ir pilsēta Vācijā, Saksijas zemē, Leipcigas apriņķī uz dienvidiem no Leipcigas.

## Vēsture
1813. gada oktobrī Marklēbergas vietā notika liela daļa no Leipcigas kaujas gaitas. Pilsēta izveidota 1934. gadā, apvienojot Ečas-Marklēbergas un Graučas ciemus.

## Izglītība, kultūra, tūrisms un sports
Pie pilsētas, pie ezera, kas izveidots bijušā brūnogļu karjera vietā, izveidota mākslīgā kanoe slaloma trase *Kanupark Markkleeberg*.

## Cilvēki
Marklēberga ir riteņbraucēja Roberta Ferstera (*Robert Förster*, 1978) dzimtā pilsēta.

## Atsauces

## Ārējās saites

*Kanupark Markkleeberg
Momoiro Clover Z

ir 2008. gadā izveidota japāņu popgrupa.

## Dalībnieki

### Bijušie dalībnieki

**Citi**
* 
* 
* 
* 
* 
* 

## Diskogrāfija

## Singli

***** 2012. gadā

## Albumi

***** 2016. gadā

## Videogrāfija
thumb|«Ikuze! Kaitō Shōjo»

## Apbalvojumi

## Atsauces

## Skatīt arī
* *[[Shiritsu Ebisu Chugaku]]*
* *[[Team Syachihoko]]*

## Ārējās saites

* 
* Grupas oficiālā mājaslapa 
* Grupas oficiālā mājaslapa  
* ''Stardust Music'' oficiālais ''YouTube'' kanāls
* ''Momoiro Clover Z'' oficiālais ''Ustream'' kanāls
Jūso Hietanens

**Jūso Hietanens** (; dzimis ) ir somu hokejists, aizsargs, Somijas hokeja izlases dalībnieks. Pašlaik (2024) Hietanens spēlē Somijas hokeja līgas kluba Hemēnlinnas HPK  sastāvā.

## Spēlētāja karjera
Profesionāļa karjeru Hietanens sāka 2003.—04. gada sezonā, kad aizvadīja divas spēles SM līgas kluba Hemēnlinnas HPK sastāvā. HPK rindās Hietanenam izdevās nostiprināties 2005.—06. gada sezonā, kopā ar klubu izcīnot arī Somijas čempiona titulu.

Pēc 2006.—07. gada sezonas Hietanens pievienojās Zviedrijas Elitsērijas klubam Brynäs IF, tā rindās aizvadot nākamās trīs sezonas, savukārt 2011. gada vasarā aizsargs pievienojās Ņižņijnovgorodas "Torpedo" rindām. "Torpedo" sastāvā četras visnotaļ rezultatīvas sezonas, līdz 2015. gadā pievienojās citam KHL klubam Maskavas "Dinamo".

Somijas hokeja izlases rindās izcīnījis bronzas medaļas 2014. gada Olimpiskajās spēlēs, spēlējis arī 2010., 2012., 2013. un 2014. gada Pasaules čempionātos.

## Ārējās saites
Naunhofa

**Naunhofa** () ir pilsēta Vācijā, Saksijas zemē, Leipcigas apriņķī. Naunhofa atrodas 20&nbsp;km uz dienvidaustrumiem no Leipcigas.

## Vēsture
Rakstos pirmoreiz minēta 1144. gadā.

## Atsauces

## Ārējās saites
Konstantīns Počs

**Konstantīns Počs** (dzimis , miris ) bija latviešu fiziķis, konstruktors.

## Biogrāfija
1940. gadā absolvējis Latvijas Universitātes Matemātikas un dabaszinātņu fakultāti ar maģistra grādu ģeoloģijā. Pēc tam līdz 1944. gadam strādājis Rēzeknes Valsts komercskolā un ģimnāzijā par fizikas skolotāju un ķīmijas lektoru, kad ticis iesaukts latviešu leģionā. Pēc gada Počs nokļuva Hencenas nometnē, kur 1945. gadā nodibinājis Hencenas latviešu ģimnāziju, līdz 1947. gadam bijis arī tās direktors. 1945. gadā absolvējis Getingenes Universitāti.

1947. gadā pārcēlies uz dzīvi Apvienotajā Karalistē, kur studējis meteoroloģiju Mančestras un Šefīldas Universitātē. No 1949. līdz 1956. gadam bijis fiziķis Nacionālās ogļu pārvaldes centrālajā laboratorijā Mančestrā. Šeit nodibinājis "Daugavas Vanagu" organizācijas nodaļu. 1956. gadā pārcēlies uz Kanādu. Šeit no 1956. līdz 1958. gadam studējis atmosfēras fiziku un meteoroloģiju Toronto Universitātē. Strādājis Ontārio pētniecības fondā par līdzstrādnieku, kā arī Kanādas valsts dienesta komitejā par meteorologu.

1958. gadā pārcēlies uz dzīvi ASV. 1961. gadā pabeidzis Teksasas Universitāti, kur studējis atmosfēras fiziku. No 1958. līdz 1961. gadam bijis vecākais inženieris uzņēmumā *CBS Electronics* Louelā, pēc tam līdz 1962. gadam strādājis Klevaira elektronikas firmas Volthemā par vecāko inženieri.

1962. gadā sāka strādāt par fiziķi, raķešu konstruktoru, projektu koordinatoru un programmas vadītāju, kā arī konsultantu ASV Gaisa spēku un Pasaules telpas pētniecības laboratorijā (*Aerospace Instrumentation and Meteorology Division, Air Force Cambridge Research Laboratory*) Bostonā.

Počs ir sastādījis aptuveni 50 zinātniski pētnieciskus projektus un publikācijas. Viņš ir viens no militāro brīdinājumu un kontroles aparatūras AWACS izgudrotājiem.

## Atsauces
Helmārs Rudzītis

**Helmārs Rudzītis** (dzimis , miris ) bija latviešu grāmatizdevējs.

## Dzīvesgājums
Dzimis 1903. gadā Rīgā pavāra Mārča Rudzīša un viņa sievas Annas ģimenē. Mācījās Zaubes privātskolā un no 1915. gada Pētera reālskolā Rīgā, taču tajā pašā gadā skolu evakuēja uz Taganrogu. Krievijas pilsoņu kara laikā 1919. gadā viņš dzīvoja Pēterpilī, bijis statists Marijas teātrī. Pēc atgriešanās dzimtenē Rudzītis atsāka mācīties Rīgas Valsts tehnikumā (1920–1922), kā eksterns nokārtoja ģimnāzijas abitūrijas eksāmenus un 1922. gadā sāka tautsaimniecības studijas Latvijas Universitātes Tautsaimniecības fakultātē. Līdztekus bija statists Latvijas Nacionālajā operā un darbojās laikraksta "Jaunatnes Dzīve" sludinājumu daļā. 1923. gada 16. jūnijā viņš dibināja izdevniecību un sludinājumu biroju "Saturns" Lielajā Ķēniņu ielā 8, kas no 1924. līdz 1925. gadam izdeva erotisko nedēļas žurnālu "Sensācija", pēc tā izdošanas aizlieguma 1925. gada 28. maijā sāka izdot žurnālu "Elegance" un apceļoja Vāciju un Franciju.

1926. gada 23. septembrī Helmārs Rudzītis nodibināja grāmatu apgādu "Grāmatu draugs", savukārt Lielās depresijas laikā 1931. gadā — skaņuplašu uzņēmumu *[[Bellacord Electro]]*. 1937. gadā apprecējās ar Austru Plūci, 1938. gadā viņiem piedzima dēls Lotārs. 1939. gadā Rudzītis ieguva tieslietu maģistra grādu Latvijas Universitātes Tautsaimniecības un tiesību fakultātē par diplomdarbu "Starptautiskās autora tiesības".

Otrā pasaules kara laikā pēc Latvijas okupācijas 1940. gadā gadā viņa skaņuplašu rūpnīca turpināja darboties, bet Helmārs Rudzītis tajā bija tehniskais darbinieks. 1944. gadā viņš devās bēgļu gaitās uz Vāciju, kur Eslingenes bēgļu nometnē 1945. gadā sāka izdot daiļliteratūru un skolu grāmatas, bet 1946. gadā — literatūrai, mākslai un filozofijai veltīto žurnālu "Laiks". 
1949. gadā Rudzītis pārcēlās uz dzīvi ASV, kur Ņujorkā atsāka izdot laikrakstu "Laiks" un 1951. gadā atjaunoja apgāda "Grāmatu draugs" darbību.

Miris 2001. gadā savā mājā Atlantas piepilsētā Rozvelā, apbedīts Grīnvudas kapsētā Ņujorkā.

## Darbi
thumb|Žurnāla "Sensācija" vāks 1925. gada maijā.
* romāni "Uzdzīvotājs", "Mūsdienu sievietes", kas turpinājumos publicēti nedēļas žurnālā "Sensācija" (1924–1925)
* Atmiņu grāmata "Manas dzīves dēkas" (1984)

## Apgalvojumi un pagodinājumi
* Latvijas Zinātņu akadēmijas Goda doktora grāds (1993) par mūža ieguldījumu latviešu kultūras attīstībā
* Triju Zvaigžņu ordenis, piektā šķira (1995)

## Atsauces

## Ārējās saites
* Dāvinātie gadi. Par leģendāro izdevēju Helmaru Rudzīti
Pēgava

**Pēgava** () ir pilsēta Vācijā, Saksijas zemē, Leipcigas apriņķī pie Veise Elsteres upes.

## Vēsture
Rakstos pirmoreiz minēta 1096. gadā. Pilsēta attīstījusies ap benediktiešu klosteri. Klosteris likvidēts 1539. gadā. Pilsētā no 1604. līdz 1605. gadam notika raganu tiesas.

## Cilvēki
Pēgavas klosterī apglabāts Polijas lielkņazs Vladislavs II Trimdinieks (*Władysław II Wygnaniec*, 1105-1159). Pēgavas apkaimē dzimusi Mārtiņa Lutera sieva Katarīna fon Bora (*Katharina von Bora*, 1499-1552).

## Atsauces

## Ārējās saites
Koldica

**Koldica** () ir pilsēta Vācijā, Saksijas zemē, Leipcigas apriņķī pie Cvikavas Muldes upes.

## Vēsture
Koldica rakstos pirmoreiz minēta 1046. gadā. 1158. gadā tika sākta Koldicas pils celtniecība. No 17. gadsimtā pilsēta attīstījās kā tekstilrūpniecības centrs. No 18. gadsimta māls no pilsētas apkārtnes tika izmantots Meisenes pocelāna ražošanā. Gan Pirmā, gan Otrā pasaules kara laikā pils tika izmantota kā karagūstekņu nometne. Otrā pasaules kara beigās pilsētu ieņēma ASV spēki, tomēr, pamatojoties uz Jaltas konferences lēmumiem, tā iekļāvās PSRS okupācijas zonā, bet vēlāk – VDR.

## Atsauces

## Ārējās saites
Markranštete

**Markranštete** () ir pilsēta Vācijā, Saksijas zemē, Leipcigas apriņķī uz rietumiem no Leipcigas.

## Vēsture
Rakstos pirmoreiz minēta 1285. gadā. No 1909. līdz 1923. gadam pilsētā darbojās autobūves uzņēmums *Markranstädter Automobilfabrik*.

## Atsauces

## Ārējās saites
Braki (muzejs)

**"Braki"** ir latviešu rakstnieka Rūdolfa Blaumaņa memoriālais muzejs, Madonas Novadpētniecības un mākslas muzeja filiāle. Muzejs atrodas Ērgļu pagastā, 4 km no Ērgļiem.

Šajā ēkā R. Blaumanis ir radījis lielāko daļu savu darbu, kā arī dzīvojis lielāko daļu dzīves. Uz "Brakiem" viņš kopā ar ģimeni pārvācās 1868. gadā.

Rakstnieka memoriālais muzejs "Brakos" ticis izveidots . Muzeja kompleksā ir astoņas koka ēkas, kas celtas no guļbaļķiem un ir ar niedru jumtiem. Dzīvojamā ēka ir celta 1811. gadā, gandrīz visas citas — 19. gadsimta vidū.

## Vadītāji
* 1958—1962: Jānis Ķirškalns
* 1962—1965: Pēteris Liepa
* 1965—1969: Jānis Putra (Meldrājs)
* 1969—1975: Ligita Bogdanova (Arkliņa)
* 1974—1976: Baiba Vīksna (Kampe)
* 1976—1979: Līvija Volkova
* 1979—2012: Anna Kuzina
* 2012—pašlaik: Zinta Saulīte

## Atsauces

## Ārējās saites
*
21st Century Fox

***21st Century Fox*** bija ASV masu mediju uzņēmums, kas tika izveidots  pēc *[[News Corporation]]* sadalīšanas. *21st Century Fox* bija oficiālais *News Corporation* pēctecis, savukārt *[[News Corp]]* darbojas ar izdevējdarbību. *21st Century Fox* piederēja *[[Fox Entertainment Group]]* (torstarp *[[20th Century Studios|20th Century Fox]]*), kā arī vairāki citi filmu, televīzijas un izklaides uzņēmumi.

2017. gada 14. decembrī paziņots, ka uzņēmumu par 52,4 miljardiem ASV dolāru iegādāsies mediju uzņēmums *[[The Walt Disney Company]]*. 2018. gada 27. jūlijā *21st Century Fox* akcionāri piekrita pārdot lielāko daļu aktīvu *Disney* par 71,3 miljardiem *USD*. Pārdošana aptvēra lielāko daļu *21st Century Fox* izklaides aktīvu, tostarp *[[20th Century Studios|20th Century Fox]]*, *FX Networks* un *National Geographic Partners*. Pēc vairāksolīšanas kara, lai izpildītu pretmonopola lēmumus, *Sky plc* (Apvienotās Karalistes mediju grupa, kurā *Fox*piederēja 39 % akciju) tika pārdota *[[Comcast]]*, savukārt *Fox* piederošie reģionālie sporta tīkli *[[Fox Sports Networks|FSN]]* tika pārdoti *[[Sinclair Broadcast Group]]*. Pārējais, ko veidoja galvenokārt *[[Fox Broadcasting Company|Fox]]* un *MyNetworkTV* tīkli, *Fox* nacionālā raidsabiedrība, televīzijas stacijas, *Fox News* un *Fox Sports*, tika atdalīti jaunā uzņēmumā *[[Fox Corporation]]* (39 % tā kapitāldaļu kontrolēja Mērdoku ģimene), kas sāka darbību 2019. gada 19. martā. *21st Century Fox* pārdošana *The Walt Disney Company* tika pabeigta 2019. gada 20. martā, un pēc tam pārējie *21st Century Fox* aktīvi tika sadalīti pa *Disney* nodaļām.

## Atsauces

## Ārējās saites
* Official website (archived March 19, 2019)
Havjers Dzaneti

**Havjers Adelmars Dzaneti** (*Javier Adelmar Zanetti*; dzimis ) ir bijušais argentīniešu futbolists, bijis Argentīnas futbola izlases dalībnieks.

Karjeru sācis Argentīnā, taču kopš 1995. gada spēlē Itālijas A sērijas klubā *[[Milānas "Internazionale"|Internazionale]]*. Tā sastāvā ir piecas reizes kļuvis par Itālijas čempionu (2005–06, 2006–07, 2007–08, 2008–09, 2009–10), četras reizes ieguvis Itālijas kausu (2004–05, 2005–06, 2009–10, 2010–11), tāpat četras reizes ieguvis Itālijas superkausu (2005, 2006, 2008, 2010), 2009.—2010. gadā uzvarēja UEFA Čempionu līgā, 1998. gadā ieguva UEFA kausu. Kopš 1999. gada augusta ir kluba kapteinis.

Argentīnas izlases sastāvā piedalījies divos Pasaules kausa izcīņas finālturnīros (1998, 2002), piecos *[[Copa América]]* turnīros (divas reizes iekļuvis finālā).  Argentīnas izlases sastāvā izcīnījis sudraba medaļu. Dzaneti ir Argentīnas izlasē visvairāk spēles aizvadījušais futbolists.

2004. gadā bijušais Brazīlijas futbolists Pelē viņu iekļāva savā *[[FIFA 100]]* sarakstā kā vienu no 125 labākajiem futbolistiem futbola vēsturē.

## Atsauces

## Ārējās saites
*
Brimins Kipruto

**Brimins Kiprops Kipruto** (; dzimis ) ir Kenijas vieglatlēts, kas startē 3000 m šķēršļu skrējienā.

Piedalījies trijās Olimpiskajās spēlēs (, , ). 2004. gadā Atēnās 3000 m šķēršļu skrējienā izcīnīja sudraba medaļu, pēc četriem gadiem Pekinā šajā distancē kļuva par olimpisko čempionu, bet 2012. gadā Londonā izcīnīja 5. vietu. Ar panākumiem startējis Pasaules čempionātā, kur izcīnījis pilnu medaļu komplektu (zelts 2007. gadā Osakā, sudrabs 2011. gadā Tegu un bronza 2005. gadā Helsinkos).

## Ārējās saites
Els Orters

**Alfrēds Ādolfs "Els" Orters** (; dzimis , miris ) bija amerikāņu vieglatlēts, kas startēja diska mešanas sacensībās.

Sākumā trenējies skriešanā, taču ar laiku pievērsies diska mešanai. Piedalījies četrās Olimpiskajās spēlēs (, , , ). Visās četrās Olimpiskajās spēlēs viņš izcīnīja zelta medaļu ar jaunu olimpisko rekordu. Orters ir pirmais olimpietis, kas izcīnījis četras Olimpisko spēļu zelta medaļas vienā disciplīnā (. gadā šo panākumu tāllēkšanā atkārtoja cits amerikānis Karls Lūiss). Tāpat viņam ir piederējis pasaules rekords (to uzstādīja četras reizes).

Pēc 1968. gada Olimpiskajām spēlēm beidzis karjeru, tomēr vēlāk atgriezās un centās tikt ASV komandas sastāvā startam . un . gada Olimpiskajās spēlēs, tomēr neveiksmīgi.

2012. gadā ticis uzņemts IAAF slavas zālē.

## Atsauces

## Ārējās saites

* ''Olympic.org'' profils
* ASV Vieglatlētikas slavas zāles profils
Džons Fords

**Džons Fords** (; dzimis **Džons Mārtins Fīnijs** (*John Martin Feeney*) , miris ) bija īru/amerikāņu kinorežisors.

Fords pazīstams kā vesternu režisors, uzņēmis tādas šī žanra filmas kā "Vīrs, kurš nošāva Libertiju Volensu" (1962), "Meklētāji" (1956), "Pasta kariete" (1939). Četras reizes saņēmis Amerikas Kinoakadēmijas balvu kā labākais režisors (1935, 1940, 1941, 1952), kas ir saņemto balvu rekords šajā nominācijā. Šo balvu saņēmis par filmām "Ziņotājs" (*The Informer*, 1935), "Dusmu augļi" (1940), "Cik zaļa bija mana ieleja" (*How Green Was My Valley*, 1941) un "Klusais cilvēks" (*The Quiet Man*, 1952).

Citas Forda pazīstamākās filmas ir *[[Young Mr. Lincoln]]* (1939), *[[The Long Voyage Home]]* (1940), *[[They Were Expendable]]* (1945), *[[My Darling Clementine]]* (1946), *[[Fort Apache]]* (1948), *[[3 Godfathers]]* (1948), *[[She Wore a Yellow Ribbon]]* (1949), *[[Wagon Master]]* (1950), *[[Rio Grande (filma)|Rio Grande]]* (1950), *[[Mogambo]]* (1953), "Misters Robertss" (*Mister Roberts*, 1955), "Kā tika iekaroti Rietumi" (*How the West Was Won*, 1962).

Karjeras laikā, kas ilga vairāk nekā 50 gadus, Fords uzņēma vairāk nekā 140 filmas, tomēr lielākā daļa viņa uzņemto mēmo filmu ir pazudušas.

## Ārējās saites
Triša Zorna

**Triša Zorna** (; dzimusi ) ir bijusī amerikāņu peldētāja.

Viņa kopš dzimšanas ir akla. Piedalījusies septiņās Paraolimpiskajās spēlēs, kopumā izcīnījusi 41 zelta, 9 sudraba un 5 bronzas medaļas (kopā 55 medaļas), kas viņu padara par medaļām bagātāko paraolimpieti šo sacensību vēsturē. 2012. gadā tikusi uzņemta paraolimpiešu slavas zālē. 1996. gada Paraolimpiskajās spēlēs viņa deva sportistu zvērestu.

## Atsauces
Rēta (Saksija)

**Rēta** () ir pilsēta Vācijā, Saksijas zemē, Leipcigas apriņķī. Pilsēta atrodas Neizēnlandes ezeru apvidū, kurā bijušie brūnogļu ieguves karjeri tiek pārvērsti mākslīgos ezeros.

## Vēsture
Rēta rakstos pirmoreiz minēta 1127. gadā. 20. gadsimta divdesmitajos gados pilsētas apkaimē sākta brūnogļu ieguve.

## Atsauces

## Ārējās saites
Trebzene/Mulde

**Trebzene/Mulde** () ir pilsēta Vācijā, Saksijas zemē, Leipcigas apriņķī pie Muldes upes.

## Vēsture
Trebzene rakstos pirmoreiz minēta 1161. gadā.

## Atsauces

## Ārējās saites
Dzaneti

**Dzaneti** () ir itāļu cilmes uzvārds. Cilvēki ar šo uzvārdu:

* Havjers Dzaneti (*Javier Zanetti*; 1973) — argentīniešu futbolists;
* Marks Dzaneti (*Marc Zanetti*; 1991) — Kanādas hokejists.
Ernsts Cermelo

**Ernsts Frīdrihs Ferdinands Cermelo** (, dzimis , miris ) bija vācu matemātiķis un loģiķis.

## Dzīvesgājums
Dzimis un skolā gājis Berlīnē. Studējis matemātiku, fiziku un filozofiju Berlīnē, Hallē un Freiburgā. Doktora disertāciju ieguvis Berlīnes Universitātē. Strādāja Berlīnes Universitātē, kur bija Makša Planka asistents. No 1897. gada strādāja Getingenē, no 1910. līdz 1916. gadam - Cīrihē. No 1926. gada - goda amats Freiburgas Universitātē. 1935. gadā, nepieņemdams nacistu režīmu, atteicās no amata. Pēc Otra pasaules kara amatā atjaunots.

## Ārējās saites

*Cermelo The MacTutor History of Mathematics archive